التوأم المختلف : دول بقى غالبا بيبقوا اتنين صحاب قاعدين يرغوا و صوتهم جايب من اول الميكروباص لاخره و طبعا كل اللى قاعدين بيبقوا فى صمت رهيب مستنيين يعرفوا ايه اخر تطورات الموضوع و دول بقى متعرفلهمش اذا كانوا ولاد ولا بنات ، النوعين بتحصل معاهم و يا سلام لو طلعوا كبار شويه فى السن تلاقى المواضيع سخنت  بقى و مش بعيد تقلب بخناقه و اصل انا قولتله يوم ما تيجى تركب السيراميك ما تعمليش الزاويه مايله اوى كده ، معلش ما هو انتا اللى غلطان انك اعتمدت على واحد ابن تييييييييت " حذفت للرقابه " و لو الحوار حريمى و الله انا قولتلها يا اوختشى عفاف دى بت مش ولابد و لسّانه و بتتكلم عالناس كتير ، لا واضح ان عفاف دى وحشه خالص اسم الله عليكى انتى يا ملاك !!